Ján Mazák

Prof. JUDr. Ján Mazák, PhD. (* 12. jún 1954, Košice) je slovenský právnik a vysokoškolský pedagóg. Bývalý predseda Súdnej rady Slovenskej republiky. Bývalý predseda Ústavného súdu SR v období 2000 až 2006.

Pôsobil ako profesor občianskeho a európskeho práva. Bol členom Ústavu medzinárodného práva a európskeho práva na Právnickej fakulte Univerzity Pavla Jozefa Šafárika v Košiciach.

 Životopis 
Vzdelanie získal v období 19691973 na Gymnáziu Poštová 9 v Košiciach, v rokoch 19731978 na Právnickej fakulte Univerzity Pavla Jozefa Šafárika v Košiciach.

Po ukončení štúdií práva nastúpil v období 19781980 ako právny čakateľ Krajského súdu v Košiciach. V roku 1980 bol zvolený za sudcu z povolania, od roku 1983 pôsobil ako námestník predsedu súdu pre trestný úsek a od roku 1987 ako námestník predsedu súdu pre občianskoprávny úsek.

V roku 1989 vzdal sa členstva v Komunistickej strane. V roku 1990 sa stal predsedom Mestského súdu v Košiciach. Zároveň pôsobil ako vysokoškolský pedagóg na Právnickej fakulte Univerzity Pavla Jozefa Šafárika v Košiciach, kde bol v roku 1998 habilitovaný za docenta, v roku 2005 vymenovaný za mimoriadneho profesora európskeho a v roku 2007 za profesora občianskeho práva. Súčasne v období 19901998 pôsobil aj ako advokát.

Od roku 1993 poradca Ústavného súdu SR, v novembri 1998 menovaný za štátneho tajomníka Ministerstva spravodlivosti SR (SOP) a podpredsedu Legislatívnej rady Vlády SR.

Od roku 1994 odborný asistent na fakulte, neskôr docent (1999) a mimoriadny profesor. Od roku 2004 menovaný profesorom občianskeho práva.

 Ústavný súd 
V období od 2. januára 2000 do 30. septembra 2006 pôsobil vo funkcii predsedu Ústavného súdu SR.

Od decembra 2004 bol členom Európskej komisie pre demokraciu prostredníctvom práva (Benátska komisia). 

 Súdny dvor Európskej únie 
Od 7. októbra 2006 do 6. októbra 2012 bol jendým z generálnych advokátov na Súdnom dvore Európskej únie v Luxemburgu. 
Člen Európskej spoločnosti verejného práva.

Koncom mája 2014 ho novozvolený prezident Andrej Kiska predstavil ako jedného zo svojich šiestich poradcov.

 Kandidatúra do Európskeho súdu pre ľudské práva 
V januári 2015 bol zvolený Súdnou radou SR za jedného z kandidátov na sudcu Európskeho súdu pre ľudské práva.
Už v marci 2015 však vláda zoznam kandidátov odmietla, proti čomu Mazák podal sťažnosť. Sudkyňou sa neskôr v štvrtom kole kandidatúry stala Alena Poláčková.

 Súdna rada Slovenskej republiky 
Dňa 23. apríla 2020 bol zvolený za člena Súdnej rady Slovenskej republiky ako vládny nominant.
Dňa 29. júna 2020 sa stal jej predsedom. Do súdnej rady ho zvolil parlament na základe nominácie poslanca Alojza Baránika (SaS). Vo voľbách získal 13 zo 16 hlasov pričom nehlasoval sám za seba. Mazák sa stal prvým predsedom Súdnej rady, ktorý bol do nej zvolený parlamentom. Mazák povedal, že bude robiť všetko inak ako jeho predchodkyňa Lenka Praženková. 16. apríla 2024 bol 10 hlasmi zo 16 prítomných členov súdnej rady odvolaný z postu predsedu. Odvolávatelia argumentovali, že Mazák zneužil svoju funkciu na neoprávnené zbieranie informácií voči sudcom. Podľa Mazáka je to nepravdivé obvinenie zo zneužívania právomoci, pre ktoré podá ústavnú sťažnosť.

 Publikačná činnosť 
Ako autor a spoluautor napísal 12 monografií. Je autorom prvej slovenskej učebnice občianskeho procesného práva. Publikoval doma i v zahraničí viac ako 100 štúdií a odborných článkov. Prednáša na zahraničných sympóziách a konferenciách. Medzi jeho najvýznamnejšie diela patria:

 Konanie pred Ústavným súdom Slovenskej republiky (v spoluautorstve s M. Čičom a Š. Ogurčákom). Košice: Cassoviapress, 1993. 236 s.
 Podania v konaní pred Ústavným súdom SR. Košice, Cassoviapress, 1994. 154 s.
 Zákon o súdnych poplatkoch (v spoluautorstve s Ľ. Šoltýsom). Bratislava: Slovenská advokátska komora, 1995. 166 s.
 Exekučný poriadok: komentár. Bratislava: Iura edition, 1996. 457 s.
 Základy exekučného práva (v spoluautorstve s Š. Ogurčákom). Košice: UPJŠ, 1996. 145 s.
 Zabezpečovacie prostriedky v civilnom procese. Bratislava: Iura edition, 1997. 310 s.
 Ústavný súd Slovenskej republiky: organizácia, proces, doktrína. (v spoluautorstve s A. Bröstlom a J. Klučkom). Košice: ÚS SR, 2001. 162 s.
 Základy občianskeho procesného práva. Bratislava: Iura edition, 2002. 638 s. (ďalšie vydania 2004, 2007. 2009)
 Základy práva Európskej únie: ústavný systém a súdna ochrana (v spoluautorstve s M. Jánošíkovou). Bratislava: Iura edition, 2009. 740 s.
 Lisabonská zmluva: ústavný systém a súdna ochrana (v spoluautorstve s M. Jánošíkovou). Bratislava: Iura edition, 2011.306 s.
 Učebnica občianskeho procesného práva v dvoch zväzkoch. (v spoluautorstve s M. Jánošíkovou a P. Molnárom). Bratislava: Iuris Libri, 2012.

 Referencie 

 Externé odkazy 
 Ján Mazák na stránke Súdnej rady SR 
 Ján Mazák na stránke Osobnosti.sk

Kategória:Slovenskí sudcovia
Kategória:Slovenskí advokáti
Kategória:Slovenskí vysokoškolskí pedagógovia
Kategória:Sudcovia Ústavného súdu SR
Kategória:Predsedovia Ústavného súdu Slovenskej republiky
Kategória:Štátni tajomníci Ministerstva spravodlivosti Slovenskej republiky
Kategória:Vyučujúci na Právnickej fakulte Univerzity Pavla Jozefa Šafárika v Košiciach
Kategória:Absolventi Právnickej fakulty Univerzity Pavla Jozefa Šafárika
Kategória:Osobnosti z Košíc